  Майя Бывальцева 27-тӥ пӧсьтолэзе Удмуртиын куазь кӧс но пӧсь луоз. Со сярысь ивортэ Россиысь МЧС-лэн элькунъя валтӥсь управлениезлэн пресс-службаез. Удысэт ивортэмъя, туннэ пильмаськылоз, уз зоры. Тӧл вошъяськыса секундскын 2–7 метре пельтоз. Элькунъя нуназе +27…+32 градус возиськоз. Омыр зӥбет луло узвесь юбоя 753 миллиметр луоз, омырлэн мускытлыкез — 63 процент. Тодэ вайытом, азьвылгес Удмуртиысь гидрометрлэн пресс-службаез ивортӥз вал шутэтскон нуналъёсы элькунэ салкым куазь вуоз шуыса, кӧснуналэ но арнянуалэ зорыны быгатоз. Тегъёс: МЧС Удмуртия куазь  